**Ošetrovateľský štandard vypracovaný pre vnútornú potrebu SZŠ Dolný Kubín**

**ODSÁVANIE PACIENTA Z NEZAISTENÝCH DÝCHACÍCH CIEST**

**/ OROFARYNGEÁLNE A NOZOFARYNGEÁLEN ODSÁVANIE /**

**Charakteristika štandardu:** výukový štandard

**Cieľ:** odstrániť sekréty, ktoré obštruujú horné dýchacie cesty, a tým uľahčiť ventiláciu pacientovi

KRITÉRIÁ ŠTRUKTÚRY

**Š1 Pracovníci:** žiak - zdravotnícky asistent

**Š2 Prostredie:** odborná učebňa, vyšetrovňa, izba pacienta zdravotníckych zariadení

**Š3 Pomôcky:** odsávačka s príslušenstvom, sterilný odsávací katéter, sterilné rukavice, sterilný fyziologický roztok, masť rozpustná vo vode, hydrofilový mul, buničitá vata, podložka pod krk, emitná miska, baterka na kontrolu nosových dierok, pomôcka na hygienu po odsávaní

**Š4Dokumentácia:** zdravotná dokumentácia – dekurz

KRITÉRIÁ PROCESU

**P1**Žiak posúdi potrebu odsávania, zmeria vitálne funkcie P, D a odsáva sekréty, len keď je to nevyhnutné, keď sú sekréty pri dýchaní počuteľné.

**P2 Žiak pripraví pacienta:**

* vysvetlí mu potrebu a postup odsávania,
* informuje pacienta o tom, že odsávanie môže vyvolať kýchanie, kašeľ, vracanie,
* pri odsávaní z úst uloží pacienta do zvýšenej polohy – semi - Fowlerova poloha s hlavou otočenou na jednu stranu,
* pri odsávaní z nosa má pacient mierne zaklonenú hlavu,
* podloží pod bradu pacienta podložku,
* zabezpečí intimitu pacienta.

**P3Žiak pripraví pomôcky a odsávačku:**

* zapne odsávačku a skontroluje jej funkčnosť,
* pripraví si sterilný fyziologický roztok,
* navlečie si sterilné rukavice,
* odsávací katéter pripojí k odsávacej súprave,
* v prípade nazofaryngeálneho odsávania si prichystá masť na koniec odsávacieho katétra.

**P4 Pri nazofaryngeálnom odsávaní žiak**:

* určí hĺbku zavedenia odsávacieho katétra tak, že zmeria vzdialenosť medzi koncom nosa pacienta a ušnicou a označí túto vzdialenosť na hadičke,
* skontroluje nosné dierky a vyberie vhodnejšiu nosnú dierku,
* koniec katétra natrie masťou rozpustnou vo vode,
* katéter zavedie do jednej nosovej dierky a posúva ho pozdĺž spodiny dutiny nosa – netlačí nasilu,
* začne odsávanie.

**P5 Pri orofaryngeálnom odsávaní žiak**:

* namočí koniec katétra do fyziologického roztoku,
* vyskúša tlak odsávania a priechodnosť katétra,
* povytiahne jazyk v prípade potreby pomocou mulu,
* zasúva katéter do úst pozdĺž jednej strany do orofaryngu,
* začne odsávanie.

**P6 Žiak odsáva pacienta:**

* vysvetlí pacientovi, aby medzi odsávaním zhlboka dýchal a odkašlával,
* priloží prst na otvor kontroly odsávania a začne odsávanie,
* mierne otáča katétrom počas odsávania,
* 5 – 10 sekúnd odsáva, potom zloží prst z otvoru a vytiahne katéter,
* počas orofaryngeálneho odsávania sa niekedy musia odsať aj sekréty nahromadené v ústnej predsieni a pod jazykom,
* ak je katéter pokrytý sekrétmi, utrie ho štvorcom, prepláchne ho sterilným fyziologickým roztokom a pokračuje v odsávaní podľa vyššie uvedeného postupu, kým nie sú dýchacie cesty čisté, medzi každým odsávaním urobí prestávku 20 – 30 sekúnd,
* celkový čas odsávania obmedzí na 2 minúty.

**P7**Žiak počas odsávania sleduje pacientov zdravotný stav

**P8**Žiak zaistí pacientovi pri odsávaní pohodlie a bezpečnosť

**P9** Žiak posúdi efektívnosť odsávania

**P10**Žiak sleduje po odsávaní pacientov zdravotný stav, zmeria vitálne funkcie P, D

**P11**Žiak zabezpečí dezinfekciu a upratanie pomôcok

**P12** Žiak zdokumentuje údaje o odsávaní do dokumentácie pacienta

KRITÉRIÁ VÝSLEDKU

**V1**Pacient je poučený o význame a postupe odsávania.

**V2** Pacient má odstránené sekréty, ktoré obštruovali horné dýchacie cesty, a tým uľahčenú ventiláciu.

**V3** Pacient má v dokumentácii zaznamenané údaje o odsávaní.